„Keerame uue lehe“ – esseekonkurss kirjandussõpradele
#000001
Eesti Rahvusraamatukogu tähistab tänavu 105. sünnipäeva ja kutsub osalema esseekonkursil „Keerame uue lehe“! Ootame kirjatöid, mis väljendavad autori suhet raamatute, kirjanduse ja emakeelega, samuti ka raamatukogudega ning kirjasõna maailmaga laiemalt. Võib rääkida ühest raamatust või kõigist raamatutest, panna kirja isiklikke elamusi ja teha suuri üldistusi, võib mõtiskleda omaenese unistuste raamatust või unistuste raamatukogust – loeme kõik läbi ja tunnustame parimaid! Auhinnafond on väärtuses 1200 eurot.
#000002
Parima kirjutamisvormi saab esseekonkursi stardipäeval, 9. septembril kell 14–15 Kirjandustänava festivalil, Berit Kaschani töötoas „Kirjutamise kiirabi“.
#000003
Teine töötuba toimub 24. oktoobril kell 14.00–15.30 “Esimesed sammud esseistikas” oktoobris ja seda juhendab Daniel Tamm.
#000004
Esseekonkursist saavad osa võtta kõik vähemalt 12-aastased huvilised, välja arvatud konkursi korraldamisega seotud ja žüriisse kuuluvad isikud ning nende pereliikmed.
Iga osaleja saab võistlusele esitada ühe eestikeelse vähemalt kahe A4-lehekülje pikkuse (6000 tähemärki tühikutega) ja kuni nelja A4-lehekülje pikkuse (kuni 12 000 tähemärki tühikutega) enda kirjutatud essee.
Esseesid saab esitada ainult veebis ajavahemikus 09.09.–09.11.2023 (kuni südaööni) siinsamas lehel (vorm avaneb 9. septembril).
Võistlustöö peab olema esitatud PDF-failina. Failinimes peab sisalduma osaleja eesnimi.
Tööle palume lisada kontaktandmed: oma nimi, vanus, enda või lapsevanema telefoninumber ja e-posti aadress.
Konkursil osaledes annab autor võistlustöö avaldamise õiguse Eesti Rahvusraamatukogule.
#000005
Töid hindab rahvusraamatukogu töötajate žürii, mille esimees on kultuurinõunik Karl Martin Sinijärv.
Konkurss toimub kolmes vanuseastmes: 12–15-aastased, 16–20-aastased ning alates 21. eluaastast.
Kõigis vanuserühmades saavad auhinna kolme parima essee autorid.
Võistlustööde puhul hindame sisu ja stiili ehk algupärast särtsakat mõtet, loovat lähenemist ja teksti terviklikkust, aga ka keelelist korrektsust. Tahame näha sidusat teksti, kus tulevad esile kirjutaja seisukohad ja analüüsioskus.
Võitjad kuulutame välja 14. detsembril 2023 rahvusraamatukogu väikeses majas (Narva mnt 11).
#000006
XVIII oskuskeelepäev: tõhus erialakeel raamatukogus
#000007
„Esimesed sammud esseistikas“ – kirjutamise töötuba Daniel Tammega
#000009
Rahvusraamatukogu esseekonkurss hakkab välja selgitama eestlaste sidet raamatutega
#000011
Otsimismäng eesti keele õppijale (A1-C1)
#000012
Annan nõusoleku oma andmete töötlemiseks
Andke nõusolek oma andmete töötlemiseks
#000015
Midagi läks valesti. Palun kontrolli sisendandmeid ja proovi uuesti!
#000016